31983R3514
L 351/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3514/83 НА КОМИСИЯТА
от 13 декември 1983 година
за изменение на Регламенти (ЕИО) № 2191/81 и (ЕИО) № 2192/81 относно предоставянето на помощ за закупуването на масло от институции и организации с нестопанска цел, както и от армиите и институциите с подобен статут в държавите-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 804/68 на Съвета от 27 юни 1968 година относно общата организация на пазара на мляко и млечни продукти (1), последно изменен с Регламент (ЕИО) № 1600/83 (2), и по-специално член 12, параграф 3 от него,
като има предвид, че ваучерът, посочен в член 3 на Регламент (ЕИО) № 2191/81 на Комисията (3), последно изменен с Регламент (ЕИО) № 1446/83 (4), е валиден от първо число на календарния месец; като има предвид, че маслото не може да бъде закупено преди тази дата; като има предвид, че практиката от прилагането на режима показа, че е необходимо тази дата да се изтегли напред във времето, за да може доставките на масло да се осъществяват по-рано; като има предвид, че периодът, през който може да бъде доставено маслото, трябва да бъде изменен по подходящ начин; като има предвид, че настоящата разпоредба присъства и в Регламент (ЕИО) № 2192/81 на Комисията (5), последно изменен с Регламент (ЕИО) № 1446/83; като има предвид, че същите изменения следва да се направят и в Регламент (ЕИО) № 2192/81 на Комисията;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Член 3, параграф 5 от Регламент (ЕИО) № 2191/81 и член 3, параграф 3 от Регламент (ЕИО) № 2192/81 се изменят по следния начин:
„Ваучерът е валиден за календарния месец, посочен върху него. Въпреки това доставката може да бъде направена в рамките на периода, който започва на 20-о число от предходния месец и приключва на 10-о число от месеца, следващ посочения върху ваучера.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 декември 1983 година.